นักลงทุนดักเก็บ PTTEP ก่อนขึ้น XD พรุ่งนี้ ดันราคาวิ่งกว่า 2%
นักลงทุนดักเก็บ PTTEP ก่อนขึ้น XD พรุ่งนี้ ดันราคาวิ่งกว่า 2% ล่าสุด ณ เวลา 14.53 น. อยู่ที่ 142.50 บาท บวก 3 บาท หรือ 2.15% สูงสุดที่ 143 บาท ต่ำสุดที่ 140 บาท ด้วยมูลค่าซื้อขาย 1.41 พันล้านบาท
7 ส.ค. 2561

ผู้สื่อข่าวรายงานว่า ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ล่าสุด ณ เวลา 14.53 น. อยู่ที่ 142.50 บาท บวก 3 บาท หรือ 2.15% สูงสุดที่ 143 บาท ต่ำสุดที่ 140 บาท ด้วยมูลค่าซื้อขาย 1.41 พันล้านบาท

ทั้งนี้ ราคาหุ้น PTTEP ปรับตัวขึ้น คาดว่านักลงทุนเข้าซื้อก่อนขึ้นเครื่องหมาย XD ในวันพรุ่งนี้ (8 ส.ค.) โดย PTTEP เตรียมปันผลเป็นเงินสด 1.75 บาทต่อหุ้น กำหนดจ่ายวันที่ 24 ส.ค.2561